Na osnovu člana 23 stav 3 Zakona o lobiranju („Službeni list CG“, broj 54/24), Ministarstvo pravde donijelo je

PRAVILNIK O BLIŽEM SADRŽAJU I OBRASCU LEGITIMACIJE LOBISTE

Član 1

Ovim pravilnikom propisuju se bliži sadržaj i izgled obrasca legitimacije lobiste.

Član 2

Legitimacija lobiste izdaje se u obliku knjižice, pravougaonog oblika, dimenzija 70 x 90 mm, u tvrdom kožnom povezu bordo boje i preklapa se po sredini na dva dijela.

Član 3

Spoljna strana legitimacije lobiste sadrži grb Crne Gore i nazive "CRNA GORA" i "LEGITIMACIJA LOBISTE".

Spoljna strana legitimacije lobiste data je na obrascu koji je sastavni dio ovog pravilnika (Obrazac 1).

Član 4

Prva unutrašnja strana legitimacije lobiste sadrži: broj pod kojim je izdata, mjesto za fotografiju imaoca legitimacije, dimenzija 25 x 30 mm, prezime i ime imaoca legitimacije, jedinstveni matični broj, broj lične karte, a za stranca broj važeće strane putne isprave, mjesto za potpis imaoca legitimacije, mjesto i datum izdavanja legitimacije.

Druga unutrašnja strana legitimacije lobiste sadrži: naziv "ODOBRENJE"; tekst koji glasi: "Imalac ove legitimacije u obavljanju poslova lobiranja ima prava i obaveze utvrđene Zakonom o lobiranju i drugim propisima"; podatke o odobrenju za obavljanje djelatnosti lobiranja (broj i datum); broj i datum produžavanja odobrenja; potpis direktora Agencije za sprečavanje korupcije i mjesto za pečat.

Unutrašnje strane legitimacije lobiste date su na obrascu koji je sastavni dio ovog pravilnika (Obrazac 2).

Član 5

Agencija za sprečavanje korupcije vodi evidenciju o izdatim legitimacijama lobista u elektronskoj i pisanoj formi, koja sadrži rubrike za unos: rednog broja, imena i prezimena lobiste kome je legitimacija izdata, datum izdavanja i datum vraćanja legitimacije lobiste, kao i potpisa lobiste i napomene.

Član 6

Danom stupanja na snagu ovog pravilnika prestaje da važi Pravilnik o obrascu i sadržaju legitimacije lobiste ("Službeni list CG", broj 52/15).

Član 7

Ovaj pravilnik stupa na snagu osmog dana od dana objavljivanja u „Službenom listu Crne Gore“.

**Broj: 01-040/24-10701**

**Podgorica, 29. oktobra 2024. godine**

Ministar,

**mr Bojan Božović**

**Obrazac 1**

Spoljna strana legitimacije lobiste

|  |
| --- |
| CRNA GORALEGITIMACIJA LOBISTE |

**Obrazac 2**

Unutrašnje strane legitimacije lobiste

|  |  |
| --- | --- |
| Broj legitimacije: \_\_\_\_\_\_\_\_\_\_\_Fotografija 25x30mmPrezime i ime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_JMB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Broj lične karte / broj važeće strane putne isprave: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Potpis\_\_\_\_\_\_\_\_\_\_\_\_\_\_\_\_\_\_\_\_\_\_Mjesto i datum izdavanja  | ODOBRENJE "Imalac ove legitimacije u obavljanju poslova lobiranja ima prava i obaveze utvrđene Zakonom o lobiranju i drugim propisima”\_\_\_\_\_\_\_\_\_\_\_\_\_\_\_\_\_\_\_*(broj i datum izdavanja**odobrenja za obavljanje**djelatnosti lobiranja)*\_\_\_\_\_\_\_\_\_\_\_\_\_\_\_\_\_\_\_M.P.\_\_\_\_\_\_\_\_\_\_\_\_\_\_\_\_\_\_\_ M.P.\_\_\_\_\_\_\_\_\_\_\_\_\_\_\_\_\_\_\_ M.P.*(broj i datum produžavanja odobrenja)* Agencija za sprečavanje korupcije\_\_\_\_\_\_\_\_\_\_\_\_\_\_\_\_\_\_\_M.P. Direktor |